Nyeste Skilderie af Kiøbenhavn, 1816-02-24
Den i ovenomtalte Circulaire paaberaabte Communication af Selskabets 1ste Classe blev i Slutningen af sidst afvigte Aar udfærdiget til alle Districts=Commissioner, og lyder saaledes: Jndbydelses Plan. - Som bekiendt, havde det Kongel. Selskab for Norges Vel, der ønskede at gjøre Læsningen af Snorros herlige Verk almindeligere, selv givet det første Stød til, at en ny Oversættelse af Heimskringla kunde udkomme, og besluttet af sin egen Casse at udrede de dermed forbundne Omkostninger. Allerede havde ogsaa en af Selskabets Medlemmer i den Kjøbenhavnske Afdeling, en Mand Arbeidet voxen, Hr. Pastor Grundtvig, overtaget dette Arbeide, og var kommen temmelig vidt dermed, da Norges og Danmarks politiske Adskillelse ogsaa adskilte denne for Selskabets Tarv saa virksomme Afdeling fra Selskabet. Med Grund troede nemlig de Hædersmænd, som udgjorde denne Afdeling, ikke længere at kunne være forenede som en Afdeling af Selskabet for Norges Vel. Men ikke vilde de derfor ophøre at virke i Forening med hverandre, ogsaa til Gavn for Norge, saavidt dette kunde bestaae med deres politiske Stilling, og fastsatte sig derfor til et eget litterairt Selskab, hvis Formaal skulde være at befordre de til den nordiske Historie henhørende Oldskrifters Udgivelse i Modersmaalet, paa en Maade, som gjorde deres Besiddelse af menig Mand saa lidet bekostelig som mu Saaledes skulde da ei allene Oversættelsen. ligt. af Norges Snorro ved dette nye Selskabs Omhu og under dets Bestyrelse fremdeles fortsættes; men man besluttede tillige at forene med dette Arbeide en Oversættelse af Danmarks Saxo, og siden paa samme Maade at behandle flere af vort Nordens historiske Oldskrifter. For at opnaae dette Maal, hvilket vil fordre baade Arbeide og Bekostning, ønskede bemeldte Kjøbenhavnske Selskab at forene sig med den historiske Classe i det Kongel. Selskab for Norges Vel, for igjennem Samme og ved dens Medvirkning baade at forskaffe sig Medarbeidere til Verkets Udførelse og Bidrag til Udgifternes Bestridelse; det haabede saa meget mere, at Ønsket vilde finde god Modtagelse, som det var overbeviist om, at, om end det politiske Fælledsskab var ophævet imellem Folkene, saa vilde de dog endnu erkiende og elske Fælledsskabet der, hvor det ved ingen Politik kan tilintetgjøres, i Historien, og frembar derfor dette Ønske og Haab i en Skrivelse til vort Selskabs Direction, hvori det tillige tog venskabelig Afskeed med Selskabet for Norges Vel som Afdeling af Samme. Som en Følge heraf har Directionen, der erkiendte Nytten og Billigheden af et Ønske, Selskabet selv, ved at foranstalte Oversættelsen af Snorro, har givet Anledning til, paalagt Sammes historiske Classe at træde i en vedvarende Forbindelse og Correspondence med det Kjøbenhavnske historiske Selskab, og har dernæst bemyndiget den til, om muligt, ved en Subscription at udvirke et Bidrag til Omkostningerne ved hine Skrifters Udgivelse. Endeel af dette hæderlige Hverv er det Undertegnede søge at udføre, idet vi herved indbyde vore Medbrødre i det Kongel. Selskab for Norges Vel til Deeltagelse i disse Omkostninger, med Anmodning om, herpaa at tegne, hvad Enhver eengang for alle dertil vil bidrage, og udbede vi os de ærede Districts=Commissioners Bistand til disse Bidrags Jndsamling og videre Jndsendelse til Selskabets Casserer. Vi behøve ikke at erindre, at, dersom vort Selskabs Hensigt er at fremlokke patriotisk Daad, at vække patriotisk Aand, saa befordres den neppe ved Noget mere, end ved at udbrede Bekjendtskab med de Skrifter, der vise os Fædrenelandet som det Land, vore Fædre beskyttede ved deres Mod, og udgydede deres Blod for i Kampen mod dets Fiender; Skrifter, hvorigjennem de endnu ligesom raabe tilos fra deres Grave: Eders Liv er udsprunget af Vores, træder da ogsaa i vore Fodspor ved varm og virksom Kjærlighed til Fædrenelandet, Kun tillade vi os endnu som en Bevæggrund at anføre, hvad enhver skjønsom Læser af de Prøver af Oversættelsen, hvormed vi give os den Ære at ledsage vor Jndbydelse, vil kunne overbevise sig om, at det Sprog, hvori Oversættelsen vil lade Snorro tale, er Snorrv værdigt, og svarer i Kraft og Mandighed til den Daad, som han forkynder. - Christiania i den historisk philosophiske Classe af det Kongel. Selskab for Norges Vel, den 9de Decbr. Rosted. Stoud Platou. Pavels. Treschow. Sverdrup. Debes.